Tips til bra matpakke 
En godt sammensatt matpakke gir viktige næringsstoffer og energi som varer hele dagen! For å sikre at barnet får i seg det de trenger, bør matpakken inneholde matvarer fra disse tre kategoriene: 
· grove kornprodukter 
· grønnsaker, frukt eller bær 
· proteinkilde som fisk, vegetar (linser, bønner, erter), ost, egg eller kjøtt 

Se etter nøkkelhullet. Dette merket 
betyr at matvaren er et sunnere valg.

Bruk Brødskalaen, prøv gjerne ulike typer brød for å finne et som barnet liker.




På neste side kan du se noen eksempler på variasjon i matpakken. Du kan også sende med middagsrester. Men husk at grovt brød med pålegg er bra nok! La gjerne barnet være med og lage matpakken og få velge mellom for eksempel to ulike pålegg, eller to ulike grønnsaker. 

Dette bør ikke matpakken inneholde: 
· Sukkerholdig drikke som saft og brus 
· Sjokoladepålegg 
· Boller, kaker, søte kjeks, muffins og barer med høyt innhold av sukker (ikke mer enn 10g tilsatt sukker per 100g matvare - dette kan du se på innholdsfortegnelsen) 
· «Fast food», for eksempel pølser, hamburgere og pommes fries 
Dette er generelle råd og noen barn har spesielle behov. Ta kontakt med helsesykepleier på din skole eller fastlege hvis du er bekymret for ditt barns kosthold. 
Vil du lese mer? Her kan du lese mer om kosthold for barn og flere tips til matpakken: 
Kosthold for barn og unge - Helsenorge

